Hotărârea Curții (Camera a șasea) din 11 decembrie 2014 –
Comisia/Spania
(Cauza C‑576/13)(1)
„Neîndeplinirea obligațiilor de către un stat membru – Articolul 49 TFUE – Libertatea de stabilire – Întreprinderi portuare – Gestionarea lucrătorilor pentru prestarea de servicii de manipulare a mărfurilor – Interdicție de recurgere la piața forței de muncă”
Libertatea de stabilire – Restricții – Reglementare națională care impune întreprinderilor de manipulare a mărfurilor care își desfășoară activitatea în poturile de interes general să se înscrie la o societate pe acțiuni de gestionare a docherilor și care stabilește restricții privind recrutarea personalului lor – Inadmisibilitate – Justificare – Protecția lucrătorilor – Asigurarea securității în apele portuare – Lipsă (art. 49 TFUE) (a se vedea punctele 37, 38 și 48-58 și dispozitivul)
Dispozitivul
1)
Prin obligarea întreprinderilor din alte state membre care doresc să desfășoare activitatea de manipulare a mărfurilor în poturile spaniole de interes general, pe de o parte, să se înscrie la societatea pe acțiuni de gestionare a docherilor („Sociedad Anónima de Gestion de Estibadores Portuarios”), precum și, dacă este cazul, să participe la capitalul acesteia și, pe de altă parte, să recruteze cu prioritate lucrătorii puși la dispoziție de această societate, dintre care un număr minim să fie angajați cu titlu permanent, Regatul Spaniei nu și‑a îndeplinit obligațiile care îi revin în temeiul articolului 49 TFUE.
2)
Obligă Regatul Spaniei la plata cheltuielilor de judecată.
1 JO C 24, 25.1.2014